Любен Каравелов
Радост и скръб

chitanka.info

Радостьта е, мой ти брате,

като младичко момиче,

като пролет вов Россия,

като цвете ледениче.

Щом настане първа тъга,

момичето остарява;

щом заслани първа слана,

то цветето веч завява.

А скръбта е многотрайна,

тя прилича на коприва;

ти я тъпчиш, ти я скубаш,

а тя дворът пак покрива.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.